นายกรัฐมนตรี ยืนยันคำสั่งโยกย้ายผู้บัญชาการเหล่าทัพเป็นเอกสารปลอม เผยอยู่ระหว่างการตรวจสอบลงโทษผู้กระทำผิด
นายกรัฐมนตรี ยืนยันคำสั่งโยกย้ายผู้บัญชาการเหล่าทัพเป็นเอกสารปลอม เผยอยู่ระหว่างการตรวจสอบลงโทษผู้กระทำผิดพลเอก ประยุทธ์ จันทร์โอชา นายกรัฐมนตรี กล่าวภายหลังเป็นประธานการประชุมคณะกรรมการนโยบายและบริหารจัดการข้าว ครั้งที่ 2/2562 ณ ตึกภักดีบดินทร์ ทำเนียบรัฐบาล ถึงกรณีการเผยแพร่เอกสารปลอมเกี่ยวกับคำสั่งหัวหน้า คสช. ที่ 2/ 2562 เรื่องให้ข้าราชการพ้นจากตำแหน่ง โดยการระบุถึงมาตรา 44 ที่ให้ผู้บัญชาการทหารบก ผู้บัญชาการทหารอากาศและผู้บัญชาการทหารเรือ ไปดำรงตำแหน่งผู้ตรวจราชการพิเศษประจำสำนักนายกรัฐมนตรี ว่ากรณีดังกล่าวไม่มีข้อเท็จจริง ทั้งหมดเป็นข่าวลวงซึ่งขณะนี้อยู่ระหว่างการตรวจสอบและลงโทษผู้ที่กระทำผิดตามขั้นตอนต่อไป